Få former for ferier tilbyr samme mulighet for rask og kvalifisert legebehandling som cruise! Alle skip er utstyrt med en helsetjeneste bestående av minimum én kvalifisert lege og minimum én sykepleier. De mest alminnelige sykdommer kan derfor behandles under ferien. Åpningstidene er normalt angitt i det daglige programmet. Akutt hjelp er tilgengelig døgnet rundt. Selv om utvalget av medisiner og utstyr om bord er omfattende, er skip og personell kun utstyrt til å gi grunnleggende medisinsk behandling. Man bør derfor alltid ha med seg en forsyning av reseptbelagte medisiner dersom man bruker det. Pass også på å ta med informasjon fra din lege på engelsk dersom du har en sykdom som medfører at du kan trenge assistanse i løpet av cruiset.
Alle helsetjenester om bord må betales for, og det anbefales derfor å tegne tilstrekkelig syke- /reiseforsikring. Vi anbefaler alle passasjerer å ta vare på alle kvitteringer, da forsikringsselskapene må ha nødvendig dokumentasjon ved en eventuell forsikringssak.
Helsetjenesten om bord tilbyr vanligvis gratis sjøsyketabletter ved behov, og har kyndig kunnskap om hvordan behandle sjøsyke om uhellet skulle være ute.